1

[image: C:\Users\sosedova\Desktop\EAEU_sing_cmyk.jpg]

ЕЎРАЗІЙСКАЯ ЭКАНАМІЧНАЯ КАМІСІЯ
САВЕТ


РАШЭННЕ

	«21» чэрвеня 2022 г.
	№ 100
	г. Мінск



[bookmark: _GoBack]Аб устанаўленні стаўкі ўвазной мытнай пошліны 
Адзінага мытнага тарыфу Еўразійскага эканамічнага саюза ў дачыненні да машын цукровабурачных бацвіннерэзных і машын буракаўборачных і аб унясенні змяненняў у пералік тавараў, 
у дачыненні да якіх Рэспублікай Казахстан у адпаведнасці з абавязацельствамі, прынятымі ў якасці ўмовы далучэння да Сусветнай гандлёвай арганізацыі, прымяняюцца стаўкі ўвазных мытных пошлін, ніжэйшыя ў параўнанні са стаўкамі пошлін Адзінага мытнага тарыфу Еўразійскага эканамічнага саюза, і памераў такіх ставак пошлін


У адпаведнасці з артыкуламі 42 і 45 Дагавора аб Еўразійскім эканамічным саюзе ад 29 мая 2014 года, пунктам 16 Палажэння аб Еўразійскай эканамічнай камісіі (дадатак № 1 да Дагавора аб Еўразійскім эканамічным саюзе ад 29 мая 2014 года), артыкулам 3 Пратакола аб некаторых пытаннях увозу і абарачэння тавараў на мытнай тэрыторыі Еўразійскага эканамічнага саюза ад 16 кастрычніка 2015 года і пунктамі 4 і 132 дадатку № 1 да Рэгламенту работы Еўразійскай эканамічнай камісіі, зацверджанага Рашэннем Вышэйшага Еўразійскага эканамічнага савета ад 23 снежня 2014 г. № 98, Савет Еўразійскай эканамічнай камісіі вырашыў:
1. Устанавіць стаўку ўвазной мытнай пошліны Адзінага мытнага тарыфу Еўразійскага эканамічнага саюза, зацверджанага Рашэннем Савета Еўразійскай эканамічнай камісіі ад 14 верасня 2021 г. № 80, у дачыненні да машын цукровабурачных бацвіннерэзных і машын буракаўборачных, якія класіфікуюцца кодам 8433 53 300 0 ТН ЗЭД ЕАЭС, у памеры 0 працэнтаў ад мытнага кошту з даты ўступлення ў сілу гэтага Рашэння па 30 чэрвеня 2024 г. уключна.
2. Унесці ў Адзіны мытны тарыф Еўразійскага эканамічнага саюза, зацверджаны Рашэннем Савета Еўразійскай эканамічнай камісіі ад 14 верасня 2021 г. № 80, наступныя змены:
а) пазіцыю з кодам 8433 53 300 0 ТН ЗЭД ЕАЭС у графе чацвёртай дапоўніць спасылкай на заўвагу «68С)»;
б) заўвагі да Адзінага мытнага тарыфу Еўразійскага эканамічнага саюза дапоўніць заўвагай 68С наступнага зместу:
«68С) Стаўка ўвазной мытнай пошліны ў памеры 0 (нуль) % ад мытнага кошту прымяняецца з даты ўступлення ў сілу Рашэння Савета Еўразійскай эканамічнай камісіі ад 21 чэрвеня 2022 г. № 100 да 30.06.2024 уключна.».
3. Унесці ў пералік тавараў, у дачыненні да якіх Рэспублікай Казахстан у адпаведнасці з абавязацельствамі, прынятымі ў якасці ўмовы далучэння да Сусветнай гандлёвай арганізацыі, прымяняюцца стаўкі ўвазных мытных пошлін, ніжэйшыя ў параўнанні са стаўкамі пошлін Адзінага мытнага тарыфу Еўразійскага эканамічнага саюза, і памераў такіх ставак пошлін, зацверджаны Рашэннем Савета Еўразійскай эканамічнай камісіі ад 14 кастрычніка 2015 г. № 59, наступныя змены:
а) пазіцыю з кодам 8433 53 300 0 ТН ЗЭД ЕАЭС у графе трэцяй дапоўніць знакам зноскі «19»;
б) дапоўніць зноскай 19 наступнага зместу:
«19 Стаўка ўвазной мытнай пошліны прымяняецца 
з 1 ліпеня 2024 г.».
4. Гэта Рашэнне ўступае ў сілу па сканчэнні 10 каляндарных дзён з даты яго афіцыйнага апублікавання.


Члены Савета Еўразійскай эканамічнай камісіі:

Б. Султанаў
	А. Касымаліеў
	А. Авярчук

